Aníta Gunnarsdóttir og Ester Magnúsdóttir hjá Mæðrastyrksnefnd á Akranesi fengu góða heimsókn í gær , þegar fulltrúar Kaupþings á Akranesi , Svanborg Frostadóttir og Haraldur Ingólfsson litu inn á Vesturgötuna þar sem mæðrastyrksnefndin er til húsa í skjóli Skagaleikflokksins . Þau voru að afhenda veglegan peningastyrk til að létta undir með því mikilvæga starfi sem nefndin stendur fyrir nú í jólamánuðinum . Fulltrúar Kaupþings afhentu á sama tíma á fjórum öðrum stöðum á landinu sams konar styrki , eða á þeim stöðum sem mæðrastyrksnefndirnar starfa . Stjórnendur Kaupþings hafa í ár tekið þá stefnu að veita ekki jólagjöfum til einstakra viðskiptavina bankans , heldur láta góðgerðarfélög og verkefni eins og mæðrastyrksnefndir njóta góðs af . Telja að með því móti komi fjármunirnar í betri þarfir . Þær Aníta og Ester sögðu að þessi peningagjöf kæmi sér afar vel .